દરેક બેઠકના ઉમેદવારનાં નામો જાહેર થઇ ચૂક્યાં છે, પણ, તેમાં સ્ત્રીઓ ક્યાં ને કેટલી? ગુજરાત વિધાનસભાની 182 બેઠકો ચૂંટણી માટે બંને પક્ષો તરફથી સ્ત્રીઓની ઉમેદવારી લગભગ પાંચ ટકા જેટલી જ છે. ભાજપે 12 મહિલા ઉમેદવારોને ટિકિટ આપી છે જ્યારે કોંગ્રેસે 10. 2012ની ચૂંટણીમાં ભાજપ તરફથી 19 મહિલા ઉમેદવાર હતાં, એની સરખામણીમાં 39 ટકા ઘટાડો! જ્યારે 2012માં કોંગ્રેસ તરફથી 12 મહિલા ઉમેદવાર હતાં. એમાં પણ 17 ટકાનો ઘટાડો!